
Str. Lorena, nr.35
300181 Timişoar
Tel: 0256/493822 ; Fax: 0256/294094
 e-mail: secretariat@arteplasticetm.ro 
 www.arteplasticetm.ro
Nr. 3031 din 07.10.2026
Anunț de concurs pentru 4 (patru) posturi de îngrijitor

Liceul de Arte Plastice Timișoara organizează concurs pentru ocuparea a patru posturi vacante de îngrijitor, funcții contractuale de execuție, cu normă întreagă, pe durată nedeterminată.
Identificarea posturilor
Compartimentul: administrativ
Gradul sau treapta profesională: grad professional I
Durata timpului de lucru pentru fiecare post: 8 ore pe zi și 40 de ore pe săptămână, potrivit programului aprobat
Locul de muncă și de desfășurare a probelor: sediul Liceului de Arte Plastice Timișoara, str. Lorena nr. 35.
Temeiurile organizării concursului
• HG nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;
• Art. XXII alin. (1¹) din Legea nr. 141/2025, introdus prin OUG nr. 28/2026, în forma modificată prin Legea nr. 133/2026, privind exceptarea posturilor personalului administrativ din învățământul preuniversitar de stat de la suspendarea ocupării posturilor;
• Hotărârea Consiliului de Administrație nr. 57 din 09.10.2026;
Publicarea anunțului: 14.10.2026.
Dosarele se depun din data de 21.10.2026 până la 04.11.2026, ora 14:00, la secretariatul liceului, str. Lorena nr. 35, în programul de primire 10:00 – 14:00.
Etapele concursului se desfășoară conform calendarului de mai jos, până la afișarea rezultatelor finale din 18.11.2026.


Articolul 1 Condiții generale de participare
Poate participa persoana care îndeplinește cumulativ condițiile generale prevăzute la art. 15 din HG nr. 1336/2022 și condițiile specifice postului:
a) Are cetățenia română, cetățenia unui alt stat membru al Uniunii Europene, a unui stat parte la Acordul privind Spațiul Economic European sau cetățenia Confederației Elvețiene.
b) Cunoaște limba română, scris și vorbit.
c) Are capacitate de muncă în conformitate cu Legea nr. 53/2003 – Codul muncii, republicată, cu modificările și completările ulterioare.
d) Are o stare de sănătate corespunzătoare postului, atestată prin adeverință medicală eliberată de medicul de familie sau de unitățile sanitare abilitate.
e) Îndeplinește condițiile de studii și celelalte condiții specifice prevăzute în fișa postului.
f) Nu a fost condamnată definitiv pentru infracțiuni contra securității naționale, contra autorității, contra umanității, infracțiuni de corupție sau de serviciu, de fals ori contra înfăptuirii justiției sau infracțiuni săvârșite cu intenție care ar face-o incompatibilă cu exercitarea funcției, cu excepția situației în care a intervenit reabilitarea.
g) Nu execută o pedeapsă complementară de interzicere a ocupării funcției, exercitării profesiei ori meseriei sau desfășurării activității de care s-a folosit pentru săvârșirea infracțiunii și nu i s-a aplicat măsura de siguranță a interzicerii ocupării unei funcții ori exercitării unei profesii.
h) Nu a comis infracțiunile prevăzute la art. 1 alin. (2) din Legea nr. 118/2019, cu modificările ulterioare, condiție aplicabilă posturilor din sistemul de învățământ potrivit art. 35 alin. (1) lit. h) din HG nr. 1336/2022.
Articolul 2 Condiții specifice de participare
Studii: generale sau medii, potrivit cerințelor fișei postului și statului de funcții aprobate.
Vechime: nu se solicită.
Competențele postului
· Capacitatea de a efectua curățenia și igienizarea spațiilor unității (săli de clasă, ateliere de specialitate, holuri, grupuri sanitare, birouri, spații exterioare), conform programului stabilit și normelor de igienă în vigoare pentru unitățile de învățământ.
· Cunoașterea și utilizarea corectă și în siguranță a produselor de curățenie și dezinfecție, cu respectarea instrucțiunilor de utilizare și a normelor de securitate și sănătate în muncă.
· Grijă față de bunurile unității și protejarea lucrărilor și materialelor elevilor din atelierele de specialitate. Lucrările de artă, modelele și materialele de lucru nu se mută și nu se elimină fără acordul cadrului didactic responsabil; se protejează împotriva deteriorării.
· Cunoașterea și respectarea normelor de apărare împotriva incendiilor și a regulilor de evacuare aplicabile postului.
· Abilități de comunicare și relaționare civilizată cu elevii, personalul unității și vizitatorii.
· Capacitatea de a lucra individual și în echipă; rezistență fizică și psihică.
· Onestitate, spirit de ordine, păstrarea confidențialității, respectarea legii, corectitudine și loialitate față de interesele instituției, conduită adecvată în timpul serviciului.
· Atestat/Certificat privind cursul de noțiuni fundamentale de igienă;
· În cazul candidaților necalificați, candidatul se obligă ca într-o perioadă de 90 de zile să aducă în unitate dovada calificării profesionale care să îndeplinească condițiile, în caz contrar se poate desface contractual de muncă.
Articolul 3 Documentele dosarului de concurs
a) Formular de înscriere, conform anexei nr. 2 la HG nr. 1336/2022.
b) Copia actului de identitate sau a altui document care atestă identitatea, potrivit legii, aflat în termen de valabilitate.
c) Copia certificatului de căsătorie sau a altui document prin care s-a realizat schimbarea numelui, după caz.
d) Copiile documentelor care atestă nivelul studiilor, specializările și îndeplinirea condițiilor specifice.
e) Copia carnetului de muncă și/sau adeverința eliberată de angajator pentru perioada lucrată, după caz. Modelul orientativ al adeverinței este cel din anexa nr. 3 la HG nr. 1336/2022. Întrucât nu se solicită vechime, lipsa unui istoric de muncă nu constituie motiv de respingere.
f) Certificat de cazier judiciar sau, după caz, extras de pe cazierul judiciar.
g) Adeverință medicală care atestă starea de sănătate corespunzătoare postului, eliberată de medicul de familie sau de unitățile sanitare abilitate cu cel mult șase luni anterior derulării concursului.
h) Certificat de integritate comportamentală din care să rezulte că nu s-au comis infracțiunile prevăzute la art. 1 alin. (2) din Legea nr. 118/2019, cu modificările ulterioare.
i) Curriculum vitae, model comun european.
Copiile documentelor de la lit. b)–e) se prezintă însoțite de originale pentru certificarea conformității de către secretarul comisiei. Pentru candidații cu dizabilități care solicită adaptare rezonabilă, adeverința medicală se însoțește de copia certificatului de încadrare într-un grad de handicap, prezentată împreună cu originalul.
Cazierul poate fi înlocuit la înscriere printr-o declarație pe propria răspundere privind antecedentele penale. Candidatul admis la selecția dosarelor completează dosarul cu originalul cazierului anterior datei probei practice, dacă nu a solicitat expres preluarea informațiilor direct de la autoritatea competentă. În cazul solicitării exprese, liceul solicită extrasul potrivit legii.
Certificatul de integritate comportamentală poate fi solicitat și de liceu, cu acordul persoanei verificate, potrivit legii. Candidații cu dizabilități pot propune, în termenul de înscriere, instrumentele necesare pentru accesibilitatea probelor.


Articolul 4 Etapele și calendarul concursului
Concursul cuprinde selecția dosarelor, proba practică și interviul. La etapa următoare participă numai candidații declarați admiși la etapa precedentă.
	Etapa
	Data și ora

	Publicarea anunțului
	14.10.2026

	Termen pentru depunerea dosarelor
	04.11.2026, ora 14:00

	Selecția dosarelor
	05.11.2026, orele 10:00–12:00

	Afișarea rezultatului selecției
	05.11.2026, ora 13:00

	Termen pentru contestații la selecție
	06.11.2026, ora 13:00

	Afișarea soluționării contestațiilor la selecție
	09.11.2026, ora 13:00

	Proba practică la sediul liceului
	10.11.2026, începând cu ora 09:00

	Afișarea rezultatului probei practice
	10.11.2026, ora 16:30

	Termen pentru contestații la proba practică
	11.11.2026, ora 16:30

	Afișarea soluționării contestațiilor la proba practică
	12.11.2026, ora 16:30

	Interviul la sediul liceului
	13.11.2026, începând cu ora 09:00

	Afișarea rezultatului interviului
	13.11.2026, ora 13:00

	Termen pentru contestații la interviu
	16.11.2026, ora 13:00

	Afișarea soluționării contestațiilor la interviu
	17.11.2026, ora 13:00

	Afișarea rezultatelor finale
	18.11.2026, ora 13:00



Rezultatele se afișează la sediu și pe pagina de internet a liceului, folosind codurile de identificare ale candidaților. Contestațiile se depun la secretariat de la afișarea rezultatului până la termenul indicat în calendar, în programul de primire 09:00 – 15:00.


Desfășurarea probelor și stabilirea rezultatelor
Proba practică constă în efectuarea, la sediul liceului, a unor activități specifice postului: curățenia și igienizarea unei săli de clasă sau a unui atelier de specialitate și a unui grup sanitar, cu utilizarea corectă a materialelor și produselor de curățenie și dezinfecție. Comisia stabilește planul probei, criteriile, sarcinile și punctajele potrivit art. 40 din HG nr. 1336/2022. Programarea candidaților și durata individuală a probei se comunică înaintea desfășurării acesteia.
Interviul verifică abilitățile, aptitudinile și motivația candidaților, potrivit planului comisiei și art. 41 din HG nr. 1336/2022. Data și ora interviului se afișează și odată cu rezultatele probei practice.
Fiecare probă se notează cu maximum 100 de puncte. Pentru promovarea fiecărei probe sunt necesare minimum 50 de puncte. Punctajul final este media aritmetică a punctajelor probei practice și interviului. Ocuparea celor patru posturi se face în ordinea descrescătoare a punctajelor finale ale candidaților care au promovat ambele probe. Departajarea se realizează potrivit art. 47 din HG nr. 1336/2022.
Articolul 5 Tematica și bibliografia
Tematica
• Atribuțiile, drepturile și obligațiile îngrijitorului.
• Reguli de curățenie, igienizare și dezinfecție în unitățile de învățământ.
• Utilizarea în siguranță a produselor de curățenie și dezinfecție.
• Obligațiile salariaților privind securitatea și sănătatea în muncă și apărarea împotriva incendiilor.
Bibliografia
1. Ordinul ministrului sănătății nr. 1456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modificările și completările ulterioare: prevederile din anexă referitoare la curățenie, dezinfecție, întreținerea spațiilor și grupurilor sanitare din unitățile de învățământ.
2. Legea nr. 319/2006 a securității și sănătății în muncă, cu modificările și completările ulterioare: art. 22 și 23 privind obligațiile lucrătorilor.
3. Legea nr. 307/2006 privind apărarea împotriva incendiilor, republicată, cu modificările și completările ulterioare: art. 22 privind obligațiile salariaților.
4. Fișa postului de îngrijitor, publicată împreună cu anunțul și disponibilă la secretariat.
Se studiază forma actelor normative în vigoare la data publicării anunțului, 14.10.2026.
Informații suplimentare: secretariatul liceului, str. Lorena nr. 35; telefon 0256 493 822; e-mail secretariat@arteplasticetm.ro. Persoană de contact: ec. Ana-Maria Calescu, secretar.
DIRECTOR,
Prof. Amalia-Camelia Blezniuc-Gyurkovits

